ᱠᱟᱴ

ᱠᱟᱴ ᱫᱚ ᱦᱩᱭᱩᱜ ᱠᱟᱱᱟ  ᱫᱟᱨᱮ ᱨᱮᱱᱟᱜ ᱢᱩᱬ ᱡᱤᱱᱤᱥ ᱾ ᱱᱚᱣᱟ ᱫᱚ ᱡᱟᱭᱞᱮᱢ (xylem) ᱛᱮ ᱛᱮᱭᱟᱨ ᱠᱚᱜᱼᱟ, ᱡᱟᱦᱟᱸ ᱫᱚ ᱫᱟᱜ ᱪᱮᱛᱟᱱ ᱥᱮᱫᱼᱮ ᱨᱟᱠᱟᱵᱟ ᱾ ᱠᱟᱴ ᱫᱚ ᱚᱲᱟᱜ ᱟᱨ ᱥᱟᱢᱟᱱ ᱠᱚ ᱛᱮᱭᱟᱨ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ, ᱚᱱᱟ ᱥᱟᱶᱛᱮ ᱡᱟᱦᱟᱸᱱ ᱦᱩᱱᱟᱹᱨ ᱪᱤᱛᱟᱹᱨ ᱠᱚ ᱞᱟᱹᱜᱤᱫ ᱦᱚᱸ ᱾ ᱱᱚᱣᱟ ᱫᱚ ᱥᱟᱦᱟᱱ ᱥᱮᱸᱜᱮᱞ ᱞᱮᱠᱟᱛᱮ ᱦᱚᱸ ᱠᱚ ᱵᱮᱵᱷᱟᱨᱟ ᱾ ᱠᱟᱴ ᱠᱷᱚᱱ ᱜᱮ ᱠᱟᱜᱚᱡᱽ ᱦᱚᱸ ᱠᱚ ᱛᱮᱭᱟᱨᱟ ᱾ ᱠᱟᱴ ᱫᱚ ᱜᱮᱫ ᱞᱟᱹᱜᱤᱫ ᱟᱸᱴ ᱜᱮᱭᱟ ᱢᱮᱱᱠᱷᱟᱱ ᱠᱮᱴᱮᱡ ᱦᱚᱸ ᱠᱮᱴᱮᱡ ᱜᱮᱭᱟ ᱾ ᱫᱟᱨᱮ ᱜᱮᱫ ᱛᱟᱭᱚᱢ ᱚᱱᱟ ᱫᱚ ᱥᱚᱡᱷᱮ ᱥᱚᱡᱷᱮ ᱜᱮᱫ ᱠᱟᱛᱮ ᱯᱟᱴᱟ ᱠᱚ ᱵᱮᱱᱟᱣᱟ ᱟᱨ ᱚᱱᱟ ᱯᱟᱴᱟ ᱠᱷᱚᱱ ᱟᱭᱢᱟ ᱡᱤᱱᱤᱥ ᱠᱚ ᱛᱮᱭᱟᱨᱟ ᱾ ᱠᱟᱴ ᱫᱚ ᱟᱹᱰᱤ ᱞᱮᱠᱟᱱᱟᱜ ᱢᱮᱱᱟᱜᱼᱟ ᱾ ᱠᱟᱨᱟᱢ, ᱠᱟᱥᱢᱟᱨ, ᱥᱟᱨᱡᱚᱢ ᱮᱢᱟᱱ ᱫᱟᱨᱮ ᱠᱚᱫᱚ ᱠᱮᱴᱮᱡ ᱜᱮᱭᱟ ᱟᱨ ᱛᱤᱢᱤᱱ ᱜᱟᱢ ᱜᱚ ᱩᱱᱟᱹᱜ ᱫᱚ ᱵᱟᱭ ᱠᱮᱴᱮᱡ ᱟ ᱾

ᱱᱟᱜᱟᱢ
᱒᱐᱑᱑ ᱥᱟᱞᱮ ᱨᱮᱱᱟᱜ ᱰᱤᱥᱠᱚᱵᱷᱨᱤ ᱞᱮᱠᱟᱛᱮ ᱵᱟᱰᱟᱭ ᱟᱠᱟᱱᱟ ᱵᱟᱝᱢᱟ ᱠᱟᱴ ᱫᱚ ᱓᱙᱕ ᱠᱷᱚᱱ ᱔᱐᱐ ᱢᱤᱞᱤᱭᱚᱱ ᱥᱟᱞᱮ ᱢᱟᱬᱟᱝ ᱠᱷᱚᱱ ᱮᱦᱚᱵ ᱞᱮᱱᱟ ᱾ ᱠᱟᱴ ᱨᱮᱱᱟᱜ ᱵᱚᱭᱚᱥ ᱫᱚ ᱠᱟᱨᱵᱚᱱ ᱰᱮᱴᱤᱧ (carbon dating) ᱦᱚᱨᱟ ᱛᱮ ᱵᱟᱰᱟᱭ ᱧᱟᱢᱚᱜᱼᱟ ᱾ ᱟᱨ ᱛᱤᱢᱤᱱ ᱜᱟᱱ ᱫᱚ ᱰᱮᱱᱰᱨᱚᱠᱨᱚᱱᱚᱞᱚᱡᱤ (dendrochronology) ᱞᱮᱠᱟᱛᱮ ᱦᱚᱸ ᱠᱟᱴ ᱛᱤᱥ ᱛᱮᱭᱟᱨ ᱞᱮᱱᱟ ᱚᱱᱟ ᱨᱮᱱᱟᱜ ᱵᱩᱴᱟᱹ ᱵᱟᱰᱟᱭ ᱧᱟᱢᱚᱜᱼᱟ ᱾ ᱥᱮᱫᱟᱭ ᱫᱚ ᱦᱚᱲ ᱠᱟᱴ ᱫᱚ ᱟᱹᱰᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨ ᱞᱮᱫ ᱛᱟᱦᱮᱸᱫ ᱾ ᱡᱮᱢᱚᱱ ᱚᱲᱟᱜ ᱵᱮᱱᱟᱣ, ᱦᱟᱹᱛᱭᱟᱹᱨ ᱛᱮᱭᱟᱨ, ᱥᱟᱢᱟᱱ ᱮᱢᱟᱱ, ᱯᱚᱴᱚᱢ ᱛᱮᱭᱟᱨ, ᱠᱟᱜᱚᱡᱽ ᱛᱮᱭᱟᱨ ᱮᱢᱟᱱ ᱠᱚ ᱾

ᱚᱲᱟᱜ
ᱥᱮᱫᱟᱭ ᱠᱷᱚᱱ ᱱᱮᱛᱟᱨ ᱦᱟᱹᱵᱤᱡ ᱦᱚᱸ ᱠᱟᱴ ᱛᱮᱜᱮ ᱚᱲᱟᱜ ᱠᱚ ᱵᱮᱱᱟᱣᱮᱫᱼᱟ ᱾ ᱠᱟᱴᱟ ᱫᱚ ᱯᱟᱴᱟ ᱞᱮᱠᱟ ᱜᱮᱫ ᱠᱟᱛᱮ ᱠᱟᱴ ᱛᱮᱦᱚᱸ ᱠᱚ ᱠᱟᱸᱛ ᱜᱮᱭᱟ ᱟᱨ ᱪᱮᱛᱟᱱ ᱥᱟᱹᱲᱤᱢ ᱦᱚᱸ ᱾ ᱚᱲᱟᱜ ᱨᱮᱱᱟᱜ ᱫᱩᱣᱟᱹᱨ ᱡᱷᱚᱨᱠᱟ ᱞᱟᱹᱜᱤᱫ ᱠᱚ ᱦᱚᱸ ᱱᱚᱣᱟ ᱜᱮ ᱠᱚ ᱵᱮᱵᱷᱟᱨᱟ ᱾ ᱥᱤᱞᱯᱤᱧ ᱦᱚᱸ ᱱᱚᱣᱟ ᱛᱮᱜᱮ ᱠᱚ ᱛᱮᱭᱟᱨᱟ ᱾ ᱪᱷᱟᱛ ᱵᱤᱞᱰᱤᱝ ᱚᱲᱟᱜ ᱛᱮᱭᱟᱨ ᱡᱚᱠᱷᱟᱜ ᱦᱚᱸ ᱪᱷᱟᱛ ᱰᱷᱟᱹᱞᱟᱹᱭ ᱵᱟᱠᱷᱨᱟ ᱛᱚ ᱞᱟᱜᱟᱣᱟ ᱾ ᱢᱮᱱᱜᱟᱱᱚᱜᱼᱟ ᱠᱟᱴ ᱫᱚ ᱟᱹᱰᱤ ᱞᱟᱹᱛᱠᱤᱭᱟᱱ ᱜᱮᱭᱟ ᱾

ᱠᱟᱜᱚᱡᱽ
ᱠᱟᱴ ᱠᱷᱚᱱ ᱜᱮ ᱠᱟᱜᱚᱡᱽ ᱠᱚ ᱛᱮᱭᱟᱨᱟ ᱢᱤᱫ ᱢᱟᱨᱟᱝ ᱠᱟᱹᱨᱜᱟᱹᱲ ᱨᱮ, ᱡᱟᱦᱟᱸ ᱫᱚ  ᱠᱟᱜᱚᱡᱽ ᱠᱟᱹᱨᱜᱟᱲ ᱠᱚ ᱢᱮᱛᱟᱜᱼᱟ ᱾ ᱤᱝᱞᱤᱥ ᱛᱮ ᱫᱚ ᱯᱮᱯᱚᱨ ᱢᱤᱞ (paper mill) ᱠᱚ ᱢᱮᱛᱟᱜᱼᱟ ᱾ ᱢᱟᱬᱟᱝ ᱫᱚ ᱠᱟᱴ ᱠᱚ ᱜᱮᱫ ᱠᱷᱟᱺᱰᱭᱟᱹ ᱭᱟ ᱦᱩᱰᱩᱧ ᱦᱩᱰᱤᱧ ᱾ ᱚᱱᱟ ᱛᱟᱭᱚᱢ ᱢᱤᱫ ᱥᱮᱬᱟ ᱪᱮᱞᱟᱝ ᱨᱮ ᱠᱚ ᱤᱥᱤᱱᱟ ᱠᱮᱢᱤᱠᱟᱞ ᱥᱟᱞᱟᱜ ᱾ ᱚᱱᱟ ᱠᱮᱢᱤᱠᱟᱞ ᱫᱚ ᱫᱟᱨᱮ ᱠᱷᱚᱱ ᱢᱤᱫ ᱡᱤᱱᱤᱥ ᱮ ᱵᱷᱮᱜᱟᱨᱟ ᱡᱟᱦᱟᱸ ᱫᱚ ᱥᱮᱞᱩᱞᱚᱡᱽ ᱠᱚ ᱢᱮᱛᱟᱜ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱮᱞᱩᱞᱚᱡᱽ ᱫᱚ ᱠᱮᱢᱤᱠᱟᱞ ᱥᱟᱞᱟᱜ ᱢᱮᱥᱟ ᱠᱟᱛᱮ ᱠᱚ ᱨᱤᱫᱟ ᱾ ᱨᱤᱫ ᱨᱤᱫ ᱛᱮ ᱠᱟᱜᱚᱡᱽ ᱠᱚ ᱛᱮᱭᱟᱨᱟ ᱾ ᱚᱱᱟ ᱨᱤᱫ ᱫᱚ ᱢᱤᱫ ᱢᱟᱨᱟᱝ ᱢᱩᱥᱤᱱ ᱛᱮ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱠᱟᱜᱚᱡᱽ ᱢᱩᱥᱤᱱ ᱠᱚ ᱢᱮᱛᱟᱜ ᱠᱟᱱᱟ ᱟᱨ ᱤᱝᱞᱤᱥ ᱛᱮ ᱫᱚ ᱯᱮᱯᱚᱨ ᱢᱮᱥᱤᱱ (paper machine) ᱠᱚ ᱢᱮᱛᱟᱜᱼᱟ ᱾ ᱵᱟᱹᱲᱛᱤ ᱠᱟᱛᱮ ᱠᱟᱜᱚᱡᱽ ᱫᱚ ᱯᱟᱭᱤᱱ, ᱥᱯᱨᱩᱥ ᱟᱨ ᱤᱣᱠᱟᱞᱤ-ᱯᱚᱴᱟᱥ ᱫᱟᱨᱮ ᱠᱷᱚᱱ ᱠᱮ ᱛᱮᱭᱟᱨᱟ ᱾

ᱵᱟᱨᱦᱮ ᱡᱚᱱᱚᱲ
 The Wood in Culture Association
 The Wood Explorer: A comprehensive database of commercial wood species 
 APA – The Engineered Wood Association
ᱥᱟᱹᱠᱷᱭᱟᱹᱛ

Category:!Main category